google/wiki40b huggingface dataset:
כמנתים

כּמנתים (געז: ክማንት "כּמנת") היא קבוצה אתנית קטנה באתיופיה המשויכת לאגאו והחיה בעיקר בחבל ההיסטורי סקלת. 
במפקד אוכלוסין משנת 1994 נמנו כמאה שבעים ושניים אלף כמנתים. שפתם, הכמנתית מצויה בסכנת הכחדה חמורה, היות שרוב ילדי הכמנתים דוברים כיום אמהרית.
תהליך דומה מוביל לירידת מעמדה של הדת הכמנתית ורוב האוכלוסייה הכמנתית כיום היא נוצרית. המתנצרים נוטים לאמץ זהות עדתית אמהרית. 
הכמנתים חיים בשטחים שבין צ'ילגה לקירקיר, צפונית לאגם טאנה. רוב דוברי השפה חיים בסביבות אייקל, כשישים קילומטרים מערבית לגונדר.

דת

הדת הכמנתית המסורתית נקראת לעיתים "פגנית-עברית". הדת שאבה אלמנטים מן היהדות ואלמנטים פגנים. לדברי החוקר פרדריק ק. גאמסט, השפה העברית שבה משתמשת הקהילה והאלמנטיים העבריים שבדת מעידים על כך שהתרבות והדת העברית הגיעה אל הכמנתים לפני כאלפיים שנה, בטרם עברה רבים משינויי היהדות. סקר שפות באתיופיה מעיד על כך שהדת הכמנתית והשפה הכמנתית נמצאות שתיהן בסכנת הכחדה וכי רוב הכמנתים מומרים לנצרות על ידי הכנסייה האתיופית ומוותרים על מורשתם הכמנתית.
מצוותיהם הדתיות של הכמנתים כוללות את קיום הכשרות על פי ספר ויקרא, פרק י"א, ככתבו. בדומה ליהדות המוכרת לנו, חברי הקהילה אוכלים חיות מותרות רק אם עברו שחיטה כשרה. מנהגיהם כוללים העלאת קורבנות וטיפול בחורשה הקדושה.
הפולחן הכמנתי נערך בחוץ, בדרך כלל באתר הקרוב לעץ קדוש שנקרא קולֶה. ככל הנראה מצב זה מדמה את נטיעת האשל בבאר שבע על ידי אברהם וקריאתו את שם השם.
השבת נשמרת ביום שבת. ביום זה חל איסור להדליק אש. מידת החלת איסורים נוספים של היהדות לגבי השבת על קבוצה זו אינם ברורים. 
שם האל הכמנתי הוא אדארה והוא קיים בכל מקום, על פי אמונתם. תחת האל קיימים המלאכים. המוערך מכולם הוא ג'אקאראטני. הבאים בחשיבותם הם מזגני ואנזטאטרה. בין המלאכים האחרים ניתן למצוא את קיברוואה, אדראיקי ושמני.
המנהיג הדתי האנושי הגבוה ביותר בקרב הכמנתים הוא "הכוהן הגדול" אשר מכונה וומבר שמשמעותו באמהרית - מושב. הוומבר נחשב מנהיגם של הכמנתים.
קבוצה זו חייתה בשכנות לצד ביתא ישראל אך שניהם היו עוינים זה לזה, ביתא ישראל ראו בכמנתים עובדי אלילים שאימצו חלק ממנהגיהם, גם הנוצרים והמוסלמים מתייחסים כך לקבוצה. הכמנתים אינם רואים בעצמם יהודים.

היסטוריה

מוצאם של הכמנתים לא ידוע, היות שאין בידיהם היסטוריה כתובה. לפי מסורות שבעל פה, מייסד שבט הכמנתים הוא אדם בשם אנאייר, אשר נאמר כי היה נכדו של כנען בן חם בן נח. לאחר שבע שנות רעב בארצו, נדד אנאייר לאזור אגם טאנה באתיופיה. כאשר נדד עם אשתו וילדיו פגש את מייסד ביתא ישראל אשר נדד באותו כיוון. ככל הנראה היו שני המייסדים מכנען. תוכננה חתונה בין שתי המשפחות אך היא לא התממשה. המסורות שבעל פה לא מסבירות האם דובר בחתונה בין ראשי הבתים או על חתונה של נציגי הדורות הצעירים בין המשפחות (בדומה לרציונל שהוצג על ידי בני יעקב לשכם בן חמור החיווי לנישואיו עם דינה בת יעקב).
לדברי המיסיונר מהמאה ה-19, סמואל גובאט, נתפסו הכמנתים על ידי שכניהם האמהרים כמכשפים בדומה ליהודים (ביתא ישראל), לרוב המוסלמים ולכמה נוצרים. מעבר לכך, לא ידע גובאט רבות על הכמנתים.
תאודור תאודורוב

חייו

תאודורוב נולד למשפחת אצולת ממון בולגרית. בין השנים 1874 ועד 1883 למד בבולגריה, באודסה ובפריז והוסמך כעורך דין. בשנת 1884 נבחר לראשונה לפרלמנט הבולגרי, והיה חבר בו עד שנת 1923. תאודורוב התמנה לתפקיד יושב ראש האספה הלאומית השמינית הבולגרית וכיהן בתפקיד זה עד שנת 1886. משנה זו ועד 1887 כיהן כשר המשפטים בממשלתו של קונסטנטין סטואילוב, ואחר כך היה שר האוצר עד שנת 1899. משנת 1889 ועד 1911 כיהן כתובע בבית המשפט המחוזי ובית המשפט לערעורים במחוז וליקו טרנובו. בשנת 1911 התמנה שוב לתפקיד שר האוצר וכיהן בתפקיד עד שנת 1913, תחת ראשי הממשלה איוון גשוב וסטויאן דאנב.
החל מאמצע שנת 1918, עם נטיית החזית לרעת הבולגרים, גברו מאוד אי השקט הפנימי והלחץ מצד חוגי הצבא על ראש הממשלה להתפטר, והוא נאלץ לעשות כן. לאחר התפטרות ראש הממשלה וסיל רדוסלאבוב אשר הוביל את הקו הרדיקלי של בולגריה במרבית תקופת המלחמה, נקלעה הממלכה למשבר פוליטי חריף. לתפקיד ראש הממשלה התמנה ביוני 1918 אלכסנדר מלינוב, אשר התפטר כעבור ארבעה חודשים, ותאודורוב התמנה לתפקיד ראש הממשלה ועמד בראש המשלחת הבולגרית לוועידת השלום בפריז (1919). כאשר התגבשו תכתיבי חוזה ניי, סירב תאודורוב לחתום עליו בטענה שמדובר בבגידה במולדת והתפטר בהפגנתיות. אלכסנדר סטמבוליסקי החליפו בתפקיד.
תאודורוב פרש מהחיים הפוליטיים, אך נעצר בשנת 1922 בהנחיית ממשל סטמבוליסקי, כחלק מהמסע שניהל ל"טיהור" בולגריה מכל הגורמים הפוליטיים, הכלכליים והצבאיים שהובילה לתבוסה במלחמה ותכתיב ניי. לאחר ההפיכה הצבאית הנאו-פשיסטית, אשר במהלכה נרצח סטמבוליסקי, שוחרר מכלאו. תאודורוב נישא לראדה תאודורובה ולזוג נולדו שני ילדים, איוון ואנה מרייה. תאודורוב נפטר מהתקף לב ב-5 באוגוסט 1924 בעת חופשה בעיירה בורובץ ונקבר בעיר הולדתו אלנה.
טעות התקן של המדידה

טעות התקן של המדידה היא מונח בתורת המבחנים. זהו אומדן לטעות המדידה של המבחן, שמאפשר לחשב טווח טעות בתוכו נופל הציון האמיתי של האדם. ציוניו של אדם אינם זהים ממדידה אחת לאחרת, הדבר נובע מכך שלכל מדידה יש טעות. יש לראות את הציון של האדם כאומדן לציון האמיתי, אומדן שמכיל טעות. הידע או היכולת האמיתיים של התלמיד נקראים ציון אמיתי.

טעות התקן של המדידה מאפשרת להעריך את מידת ההשתנות של ביצועי התלמיד, מתוך נתוני הקבוצה. הנוסחה לחישוב טעות המדידה היא:

S\sqrt{1-r}

S היא סטיית התקן של ציוני המבחן.

r הוא מקדם המהימנות של המבחן.
לדוגמה: אם המהימנות הפנימית של המבחן היא 0.93 וסטיית התקן היא 8.5, אז החישוב יהיה: 
8.5\sqrt{1-0.93}=7.14
אדם שקיבל ציון 64 במבחן, למעשה הציון האמיתי שלו נע בין פלוס 7.14 למינוס 7.14 מהציון שקיבל. נעריך שהציון האמיתי שלו נופל בטווח שבין 57 ל-71.
אסתר נרקיס

אסתר נרקיס (נולדה ב-6 בנובמבר 1930) היא מורה ישראלית לפסנתר.

ביוגרפיה

נרקיס נולדה ב-1930 בחיפה. אביה, דוד הכהן, היה ממנהיגי היישוב בתקופת טרום המדינה, חבר כנסת, מדינאי ודיפלומט. נרקיס למדה בבית הספר הריאלי.
באפריל 1948 התגייסה לפלמ"ח במסגרת הכשרת הצופים. נרקיס שרתה בגדוד השביעי של חטיבת הנגב. היא סיימה קורס קשרים והייתה קשרית של מפקד הגדוד ולאחר מכן מזכירה גדודית. היא נטלה חלק בכיבוש באר שבע, במבצע חורב ובמבצע עובדה. בתקופה זו הכירה גם את בעלה, עוזי נרקיס.
לאחר תום שירותה הצבאי ב-1949 החלה ללמוד באקדמיה למוסיקה ולמחול בירושלים ולאחר מכן בפריז. בשנים 1996-1979 ניהלה את הקונסרבטוריון שליד האקדמיה למוסיקה בירושלים.
נרקיס לימדה תלמידים רבים במשך שישים שנה. בין תלמידיה: אסנת נצר, זוהר שרון, בנג'מין הוכמן וליאור קרצר .
התאחדות הצופים והצופות של מצרים

התאחדות הצופים והצופות של מצרים (בערבית: الاتحاد العام للكشافة والمرشدات) הוא הגוף המאחד את ארגון הצופים ואת ארגון המדריכות (הצופות) של מצרים. 
הצופים במצרים הוקמו בשנת 1914 והצטרפו לארגון הצופים העולמי בשנת 1922 כאשר מצרים קיבלה עצמאות מבריטניה. "תנועת המדריכות" הוקמה בשנת 1913 והצטרפה לאגודה העולמית למדריכות ב-1931. בהתאחדות פועלים כיום כ-75,000 צופים (נכון ל-2008) ו-92,000 מדריכות (נכון ל-2003).
קבוצת הצופים הראשונה הוקמה באלכסנדריה על ידי הבריטים ששהו במקום.
רוב גדודי הצופים במצרים משויכים לבתי-ספר, מועדונים, כנסיות ומסגדים. קבוצות צופים בוגרות יותר משויכות לתיכונים ולאוניברסיטאות.
הצופים המצרים משחקים תפקיד חשוב בשירות הקהילתי. הם מעורבים בפרויקטים של פיתוח המדבר, מחנות עבודה, התרמות דם, שירותי עזרה ראשונה ועוד.
הצופים מקבלים אימון מקצועי ואת המיומנויות הדרושות כדי לסייע בפיתוח הקהילות. הם לומדים את החשיבות של שתילת עצים במקומות בהם אין יערות, אנרגיה יעילה וחשיבות השימוש במיומנויות כמו נגרות, חשמל ואינסטלציה.

קבוצות צופים בינלאומיות במצרים

בנוסף לצופי מצרים, צופי אמריקה (Boy Scouts of America) שולחים לקהיר ולאלכסנדריה חניכי צופים הפועלים כ"צופים בודדים" ומתנדבים במדינה.
הר מק'קיי

גאולוגיה

הר מק'קיי נוצר בגעשיות שיצרה את מערכת ההעתקים המרכז-יבשתית בלוח הצפון-אמריקאי במהלך המזופרוטרוזואיקון, לפני 1,114.7±1.1 למ"ש. 
מק'קיי נמצא לאורך החוף הצפון-מערבי של ימת סופיריור. כ-26 ק"מ מזרחית לו, בדרומו של חצי האי סיבלי (Sibley), מצוי סיל נוסף – סליפינג ג'יאנט – היוצר הר שולחן. שני הסילים מצויים בתחום השילד הקנדי – המהווה את תשתית היבשת הצפון אמריקאית.

היסטוריה

בני האוג'יבווי (Ojibway) – אחד משבטי האומות הראשונות – ערכו טקסים קדושים בתחומי ההר וכינו אותו "הר הרעם" (Anemki-waucheu). על פי ההאגדה שכן על ההר "מקדש הרעם הגדול" – מקדשו של ננבוזו, הרוח הגדולה של מי הים העמוקים.
נינג'ה ישראל

פורמט

על המתמודדים להשלים את מסלול המכשולים בזמן הקצר ביותר. אין הזדמנות שנייה, ברגע שנופלים מהמסלול אל הבריכה או נוגעים במים - נפסלים. המתמודדים מדורגים על פי שקלול של זמן הביצוע והמכשול האחרון, כך שככל שהמכשול האחרון רחוק יותר, המתמודד ידורג גבוה יותר. בשלב המוקדמות, המתמודדים עם הדירוג הגבוה ביותר בכל מקצה יעלו לשלב חצי הגמר (גם מתמודדים שנפלו למים ייתכן בשבילם סיכוי לעלות לחצי הגמר אם הם מדורגים במקומות הראשונים) (לדוגמה: אלכס חזנוב אלוף העולם בטיפוס נפל למים גם במוקדמת וגם בחצי אך למרות זאת עלה לגמר והגיע למקום השני בתוכנית כולה).

הר המידוריאמה

כל מתמודד שסיים את המסלול כולו בשלב הגמר, יוכל להתמודד בשלב האחרון: טיפוס על חבל בגובה 23 מטר במשך 30 שניות. המתמודד שיעשה זאת בזמן הקצר ביותר זוכה בתואר ה"נינג'ה של ישראל" ובפרס הגדול.

שלב המוקדמות

שלב המוקדמות של נינג'ה ישראל שודר בין התאריכים ה-25 ביולי עד ה-8 בספטמבר. בשלב זה היו 14 מקצים (לא כולל מקצה ה-VIP שבו ניצח אלכס אברבוך), ושודרו סה"כ 17 פרקים.

לשלב הבא - חצי הגמר, העפילו 82 מתמודדים.

הפקה

מסלול המכשולים בשלב המוקדמות מכיל ארבעה שלבים עם דרגות קושי שונות ומורכב מ-4.5 טון ברזל ומתפרש על שטח של יותר משמונה דונמים. המסלול נבנה בנמל חיפה במשך 14 יום על ידי 80 אנשי מקצוע שונים מהעולם. המסלול הכולל שהוקם בארץ מכיל 30 שלבים ששוקלים יחד 30 טון פלדה שהובאו לארץ בתוך 54 מכולות. גובה המכשול הגבוה ביותר במסלול הוא בגובה של בניין בן 8 קומות – 23 מטר. השקת התוכנית זכתה ל-18.7% רייטינג.
את התוכנית ערך יוסי אליאס, הפיקו שי בן סעדון וגלעד מלכין, ביים אורן לב ארי וליהקה לירון עינב.
קורטני אוקולו

מכללות

אוקולו למדה והתחרתה במסגרת אוניברסיטת טקסס באוסטין. באליפות המכללות בשנת 2013 סיימה אוקולו במקום הרביעי בריצת 400 מטר. באליפות שנה לאחר מכן השיגה ניצחון כפול גם בריצת ה-400 מטר וגם בריצת השליחות לאותו המרחק. במאי 2014 קבעה שיא מכללות חדש כשסיימה ריצת 400 מטר בזמן של 50.03 שניות. באליפות המכללות בשנת 2015 שחזרה את ההישג מהשנה הקודמת וזכתה בשתי מדליות זהב. ב-2016 זכתה בגביע באוורמן לאתלטית המצטיינת ב-NCAA.

תחרויות בין-לאומיות

במשחקים הפאן-אמריקאיים לנוער שהתקיימו במדיין, קולומביה זכתה בזהב כפול בריצות ה-400 מטר- גם בתחרות האישית וגם בתחרות השליחות וחזרה על ההישג באליפות אמריקה באתלטיקה בשנת 2015. במרץ 2016 השיגה מדליית זהב נוספת כחלק מנבחרת השליחות של ארצות הברית באליפות העולם באתלטיקה באולמות. באוגוסט לקחה חלק בנבחרת השליחות האמריקאית שזכתה במדליית הזהב באולימפיאדת ריו.
אייל בן ארי

ביוגרפיה

בן ארי סיים לימודי תואר ראשון ושני באוניברסיטה העברית בירושלים ובשנת 1984 סיים דוקטורט באוניברסיטת קיימברידג'. בשנת 1986 הוא הצטרף לסגל המחלקה לסוציולוגיה ואנתרופולוגיה באוניברסיטה העברית והחל להתמחות בתחום החברה והתרבות ביפן ובאנתרופולוגיה של צבא.
במהלך השנים ערך בן ארי עבודות מחקר בישראל, ביפן, בסינגפור ובהונג קונג. תחומי המחקר העיקריים בהם הוא עוסק נוגעים לחברה היפנית (התנהלות החיים בקרב מעמד הפועלים, תהליך החינוך בגיל הרך והשתלבות יוצאי יפן בקרב תושבי סינגפור) ולתפקיד הצבא בחברה האזרחית. בישראל התמקדו מחקריו בהשפעת צה"ל על הווי החברה (דוגמאות למחקריו הם "הדינמיקה החברתית של שירות במילואים", "תפקיד הצבא באינתיפאדת אל אקצא" ו"מגדר והומוסקסואליות בצבא"). בשנים 2003–2007 עמד בן ארי בראש מכון טרומן לקידום השלום, הפועל במסגרת האוניברסיטה העברית.

פרשת ההטרדות המיניות

בשנת 2008 נחקר בן ארי על ידי משטרת ישראל בחשד לביצוע עבירות של סחיטה ובעילה תוך ניצול יחסי מרות של סטודנטיות. בשל התיישנות הראיות הוחלט בפרקליטות להימנע מהגשת כתב אישום פלילי ובמקביל הועמד פרופ' בן ארי לדין משמעתי באוניברסיטה העברית. 
בפברואר 2011 החליטה ועדת המשמעת של האוניברסיטה להרשיעו בשלוש עבירות משמעת של התנהגות באופן שאינו הולם איש סגל באוניברסיטה העברית, וקבעה כי יושעה לשנתיים מן האוניברסיטה העברית ובתקופה זו לא תשולם לו משכורת ותיאסר יציאתו לשבתון. בית הדין המשמעתי של האוניברסיטה קבע כי מעשיו של בן ארי חמורים בהחלט ופגעו פגיעה ממשית הן בתלמידותיו והן באוניברסיטה העברית. בעקבות ערעור הוחמר עונשו על ידי בית הדין לערעורים שהחליט לפטרו ולפסול אותו לצמיתות מהנחיית סטודנטים. 
בדצמבר 2013 פורסם כי בן ארי מועסק כאיש סגל במכללה האקדמית כנרת בעמק הירדן, ומונה לעמוד בראש המכון המחקרי של המכללה, תפקיד הכולל מחקר בלבד ולא מצריך מגע עם סטודנטים.
ריילי קיאו

קריירה

ב-2010 הופיעה קיאו בתפקידה הראשון בסרט "הנמלטות" (The Runaways) המגולל את סיפורה של להקת רוק משנות ה-70 באותו שם. קיאו שיחקה בתפקיד מארי קארי, אחותה של סולנית הלהקה שרי קארי, אותה גילמה דקוטה פנינג. בסרט הופיעו גם קריסטן סטיוארט וטאטום אוניל. בכורת הסרט הייתה בפסטיבל סאנדנס והוא זכה לביקורות חיוביות.
בספטמבר 2011, קיאו הצטרפה לצילומי סרטו של סטיבן סודרברג מג'יק מייק העוסק בלהקת חשפנים בגילומם של צ'אנינג טאטום, מת'יו מקונוהי ואלכס פטיפר; קיאו גילמה את נורה, חשפנית צעירה. הסרט יצא לאקרנים ביוני 2012.
בשנת 2013 שיחקה בסרט האימה "נשיקת הארורים" בכיכובו של מיילו ונטימיליה.
ב-2015 קיאו הופיעה בתפקיד משנה בסרט מקס הזועם: כביש הזעם, הפרק הרביעי בסדרת מקס הזועם. הסרט יצא במאי 2015 וזכה לביקורות חיוביות ולמספר מועמדויות לפרסי אוסקר, ביניהן מועמדות לפרס הסרט הטוב ביותר.
ב-2016 הופיעה קיאו בתפקיד הראשי בסדרה של רשת Starz מאהבת בתשלום מראש, שהתבססה על סרט בשם זה בבימויו של סטיבן סודרברג. הסדרה זכתה לביקורות חיוביות וקיאו הייתה מועמדת לפרס גלובוס הזהב על תפקידה ככריסטין ריד, סטודנטית למשפטים העובדת כנערת ליווי.
עוד באותה שנה הופיעה קיאו בסרטה של אנדריאה ארנולד אמריקן האני, לצדו של שיה לה-באף. בכורת הסרט הייתה בפסטיבל קאן, בו זכה בפרס חבר השופטים. קיאו קיבלה שבחים על תפקידה בסרט והייתה מועמדת לפרס אינדפנדנט ספיריט לשחקנית משנה.
ב-2017 הופיעה קיאו בסרטו של סטיבן סודרברג "לוגאן לאקי" בתפקיד מלי לוגאן, לצידם של צ'נינג טייטום, אדם דרייבר ודניאל קרייג, ובסרט "התגלית", ובמותחן האימה של טריי אדוארד שולץ It Comes at Night, לצידו של ג'ואל אדגרטון.
ב-2018 הופיעה בסרטו של לארס פון טרייר הבית שג'ק בנה וכן השתתפה בסרט "תעלומה בסילבר לייק".
בשנת 2019 שיחקה בסרט האימה "האכסניה", לצד ג'יידן ליברהר. ב-2020 שיחקה במותחן הפסיכולוגי "השטן כל הזמן" בנטפליקס.

חיים אישיים

לקיאו אח ושתי אחיות למחצה והיא ממוצא צ'רוקי מצד אם סבתה. בפברואר 2015 התחתנה קיאו עם הפעלולן בן סמית'-פיטרסן אותו פגשה במהלך צילומי ”מקס הזועם: כביש הזעם”.
סרגיי ריבלקה

קריירה

ריבלקה החל את קריירת הכדורגל שלו במועדון הכדורגל ארסנל חרקוב. הוא גדל במחלקת הנוער שלה וב-2006 קודם לקבוצה הבוגרת. בשנת 2008 עבר לקבוצת הצמרת האוקראינית דינמו קייב. הוא שיחק תחילה במסגרת קבוצת המילואים של דינמו. להרכב הקבוע של הקבוצה שובץ בעונת 2010/2011. בעונה של 2013/2014 הושאל לקבוצת סלובן ליברץ מהליגה הצ'כית. בתום העונה חזר לשחק בדינמו קייב. בעונת 2017/2018 הושאל לקבוצת סיבאספור הטורקית. בתום העונה - חתם על חוזה קבוע בסיבאספור

נבחרת

ריבלקה שיחק במשך שנה וחצי בנבחרת הנוער של אוקראינה. ב-2009 השתתף עם הנבחרת באליפות אירופה בכדורגל לנבחרות עד גיל 19 וזכה עמה במקום הראשון. במהלך האליפות הבקיע שער אחד במהלך אחד המשחקים בשלב הבתים.  
מנבחרת הנוער המשיך ריבלקה לנבחרת הצעירה. הוא שיחק 12 משחקים, הבקיע 6 שערים. בשנת 2011 היה בסגל הנבחרת באליפות אירופה לנבחרות צעירות. 
בנבחרת הלאומית של אוקראינה משחק ריבלקה מאז מרץ 2015. משחקו הראשון במדי הנבחרת היה משחק ידידות מול לטביה. הוא היה בסגל נבחרת אוקראינה ליורו 2016, אך לא שותף באף אחד ממשחקי הנבחרת בתחרות.
רנצו פיאנו

ביוגרפיה

פיאנו נולד בגנואה והוא חי ומנהל את משרדו בעיר זו עד היום. למד במכון הפוליטכני של מילנו ועבד בראשית דרכו במשרדו של לואיס קאן (1965–1970). משנת 1971 ועד 1977 עבד בשותפות עם האדריכל הבריטי ריצ'רד רוג'רס ובתקופה זו זכו השניים להצלחה ופרסום רב בתחום. המבנה הידוע ביותר שתכננו יחדיו הוא מרכז פומפידו בפריז, מבנה שנוי במחלוקת בעל השפעה רבה על האדריכלות של סוף המאה ה-20.
סגנונו של פיאנו מתאפיין בעיקר בשימוש מקורי בטכנולוגיות בנייה ופיתוחם של פרטי בניין חדשים ומורכבים ובעלי ערך אסתטי רב. כמו כן, ידועים הפרויקטים שלו בגישתם האקולוגית של בנייה ירוקה.
ב-1988 זכה בפרס פריצקר היוקרתי לאדריכלות וגם זכה למעמד של "שגריר של רצון טוב" מטעם אונסק"ו.
בנובמבר 2011 מונה לסנאטור לכל החיים בסנאט של הרפובליקה.
רד (סרט)

עלילת הסרט

פרנק מוזס (ברוס ויליס) הוא סוכן CIA בגמלאות שחי בבדידות. הוא מעביר את זמנו בדיבורים עם פקידה משירות לקוחות שאחראית לתשלום הפנסיה שלו, שרה (מרי לואיז פרקר). לילה אחד יחידת מתנקשים באה לביתו של פרנק במטרה להורגו. פרנק מתגבר עליהם ובורח לקנזס סיטי, לביתה של שרה. הוא בורח לשם כדי להציל אותה כי הוא חושש שעלולים לפגוע גם בה. שרה לא מאמינה לסיפור זה, ופרנק לוקח אותה אתו נגד רצונה. כאשר מנסים לחטוף אותה, היא מבינה שחייה בסכנה, ומתלווה אל פרנק.
הסוכן ויליאם קופר (קארל אורבן) מונה לחסל את פרנק. פרנק מגייס את חבריו הגמלאים לטובת המשימה. תחילה הוא מבקר אצל חברו ג'ו מת'סון (מורגן פרימן), המתגורר בבית אבות בניו אורלינס וחולה בסרטן. ג'ו מגלה לו שיחידה שהייתה אמורה להתנקש בחייו גם אחראית לרצח עיתונאית. לאחר מכן הם נפגשים עם מרווין בוגס (ג'ון מלקוביץ') שעוזר להם לברר על יחידת החיסול. הם מגלים שליחידה יש רשימת חיסול שפרנק ועוד כמה מחבריו נמצאים בה והיא קשורה למשימה בגואטמלה בשנת 1981 שהם היו מעורבים בה. מאוחר הם נפגשים עם הצלפית ויקטוריה (הלן מירן) שמצטרפת למשימתם.
הם מגיעים לאלכסנדר דאנינג (ריצ'רד דרייפוס), האדם היחיד ברשימה שלא נהרג, חוקרים אותו ומגלים שמי שעומד מאחורי ההתנקשויות הוא סגן נשיא ארצות הברית, רוברט סטנטון (ג'וליאן מקמהון), שמנסה לטייח את הסיפור של גואטמלה שבו פעל כפשע מלחמה. לאחר צאתם מביתו של דאנינג הם נקלעים למארב שבו ג'ו נהרג ושרה נחטפת.
לאחר מכן פרנק וחבריו מצליחים לחטוף את סגן הנשיא ופרנק יוצר קשר עם קופר במטרה לשחרר את שרה. קופר מגיע למפגש שבו מתבררת לו האמת, והוא מתייצב לצדו של פרנק נגד דאנינג וסטנטון, והחבורה ניצלת.

ביקורות והכנסות

הסרט זכה בעיקר לביקורות חיוביות. לפי האתר "Rotten Tomatoes", כ-70% מבין 120 ביקורות שנסקרו, ציינו את הסרט לחיוב. בסוף השבוע הראשון לצאתו של הסרט הוא הכניס כ-22.5 מיליון דולר, מה שמיקם אותו כסרט השני ברשימת הסרטים בעלי ההכנסות הגבוהות ביותר בשבוע זה, אחרי "ג'קאס 3". נכון ל-24 בנובמבר 2010 הסרט הכניס כ-90 מיליון דולר בארצות הברית ולמעלה מ-100 מיליון דולר ברחבי העולם.

מוזיקה

את המוזיקה לסרט כתב והלחין כריסטוף בק, אשר סירב לשוב להלחין את המוזיקה לסרט ההמשך והוחלף במלחין הידוע אלן סילבסטרי.
מטאכולין

שימושים

מאטאכולין היא התרופה המשמשת לדיאגנוזה של מחלה האסתמה ומחלת ריאות חסמתית כרונית.
חומר זה אינו משמש למטרות נוספות בגלל האפקט הברדיקארדי והורדת לחץ דם מכיוון שחומר זה עובד כמדמה כולין.
מהלך מבחן התגרהבודק רגישות יתר של דרכי הנשימה - ניתן לעשות מבחן עם מטכולין ובחינת הריכוז הדרוש שלהן כדי לייצר תגובת היצרות של דרכי האוויר- מבחן זה פחות משמש ברמה הפרקטית של היום יום אולם ניתן להיעזר בו כאשר לא בטוחים באבחנה (למשל, כשמבחן תפקודי הריאות תקין).
תחת מבחן זה בודקים, בהחדרות גדלות והולכות של החומר לריאות, מתי הורד FEV1 בכ־20% ביחס לתחילת הבדיקה.
1Fev הינו הנפח של הנשיפה בשנייה הראשונה.

פרמקולוגיה

התרופה בעלת אפיניות גבוה לרצפטורים מוסקרנים ופחות על רצפטורים ניקוטינים.
מטאכולין אינה ממוסת בסביבה שומנית כגון דופן התא ולכן אין ביכולתה לעבור את המחסום דם המוח (blood brain berier) ואינה תיספג במערכת העיכול .
התרופה עוברת פירוק באיטיות רבה בעקבות העמידות לacetylcholine esterase.

התוויות נגד

לא ממולץ לחולים שעברו התקף לב או שבץ מוחי.
לחץ דם גבוה ואנשים עם מחלות בדרכי הנשימה או מפרצת עורקית.
יש להשתמש במשנה זהירות בזמן הריון והנקה וחולים הלוקחים תרופות נגד myasthenia gravis.
וריאז'

יהודי וריאז'

התיעוד הראשון לישיבת יהודים בכפר הוא משנת 1573. בשנת 1880 נמנו בכפר 880 יהודים, רוב תושביו. בדליקה שבפרצה בכפר בשנת 1921 נשרפו רוב בתי היהודים בו, וכן בית הכנסת. רוב יהודי הכפר נמנו על חסידות בלז, ולאחר מלחמת העולם הראשונה התקיימה בכפר גם פעילות ציונית. בשנת 1921 נמנו בכפר 530 יהודים, רוב תושביו. בשנת 1938 פרעו ביהודי הכפר איכרים אוקראינים.
עם פרוץ מלחמת העולם השנייה וקביעת קו הגבול בין שטחי הכיבוש של ברית המועצות וגרמניה בפולין, נמלטו רוב יהודי הכפר מזרחה, ושם נספו לאחר פרוץ מבצע ברברוסה. בזמן הכיבוש הגרמני הוקם בשטח הכפר מחנה עבודה ליהודים שהובאו למקום מיישובים אחרים.
מסיאף

היסטוריה


בשנת 1176 המבצר בא תחת המצור של צלאח א דין, שקיווה למנוע את ניסיון ההתנקשות השלישי בחייו.
בליל המצור נהרגו על פי ספרי היסטוריה איסלמית 3 חברי מסדר המתנקשים].

ההיתקלות עם הצלבנים

ב-1189 הותקפה המצודה על ידי הטמפלרים של רוברט דה סאבל (Robert de Sable) 
מטרת ההתקפה הייתה להרוג את המנטור של מסדר המתנקשים ראשיד א דין סינאן.
בקרב שנערך, בלמו המתנקשים את כניסת הצלבנים למצודה, והצלבנים נסוגו.

המאה ה-21

ב-6 בספטמבר 2017 אחד ממתקני הארגון של מרכז סרס ששכן בעיר, נפגע בתקיפה אווירית ישראלית שנועדה לפגוע במתקן ליצור טילים. לפי דיווחים במתקן זה יוצר גם נשק כימי.

ייצוג בתרבות המודרנית

בשנת 2007 יצא משחק מבית חברת יוביסופט מונטריאול בשם Assassin's Creed, בו הדמות הראשית היא אלטאיר (בערבית: המעופף), מתנקש בכיר בכת החשישיון. המשחק מתרחש בשנת 1191, בתקופת מסע הצלב השלישי והאנטגוניסט העיקרי בו הוא רוברט דה סאבל. במהלך המשחק, ה-Barracks של השחקן הוא הכפר מסיאף, אליו חוזר המתנקש לאחר כל התנקשות מוצלחת באחת מ-9 המטרות אשר הציב לו רבו ומורו, אל מועלים (בערבית: המורה), ראשיד א-דין סינאן. השחקן יוצא למסעות נגד הצלבנים, הטמפלרים והסרצנים במטרה ליצור שלום ברחבי הממלכה. אף על פי שההתנקשויות מתרחשות בעכו, דמשק וירושלים, למסיאף תפקיד משמעותי במשחק.
קזינצברציקה

היסטוריה

פרק זה לוקה בחסר. אנא תרמו לוויקיפדיה והשלימו אותו.
ריאל סרגוסה

היסטוריה

ריאל סרגוסה נוסדה בשנת 1932 כתוצאה מאיחוד של שתי הקבוצות Iberia SC ו-Real Zaragoza CD.
ב-8 בספטמבר 1957 הקבוצה החליפה את אצטדיונה הביתי, הטוררו עד אותו זמן, לאצטדיון הלה רומרדה. רק בשנות השישים הקבוצה זכתה להצלחותיה הראשונות, עם הזכיות בגביע המלך הספרדי בשנים 1964 ו-1966, והזכייה בגביע ערי הירידים בשנת 1965.
שנות ה-70 היו פחות מוצלחות עבור הקבוצה, בהן היא סיימה פעם אחת בלבד כסגנית אלופת ספרד בעונת 1974/1975, וכעבור מספר עונות ירדה לליגה השנייה, אך בשנת 1978 עלתה לליגה הראשונה חזרה.
ב-1995 סרגוסה הגיע לאחד מהישגי השיא בתולדותיה, כאשר זכתה בגביע אירופה למחזיקות גביע. בעונת 2000/2001 היא עלתה לגביע אופ"א, ואף זכתה פעם נוספת בגביע המלך הספרדי.
בעונת 2001/2002 הקבוצה ירדה שוב לליגה השנייה, אבל שוב חזרה לליגה הראשונה עונה אחת לאחר מכן.
בעונת 2003-04 זכתה הקבוצה בגביע המלך בפעם השישית בתולדותיה לאחר ניצחון במשחק הגמר על ריאל מדריד 2-3 לאחר הארכה, שנתיים מאוחר יותר שיחקה הקבוצה בפעם האחרונה בתולדותיה במשחק הגמר הגביע הספרדי אך הקבוצה נוצחה בידי אספניול 4-1.
בשנת 2008 נשרה הקבוצה שוב לליגה השנייה, אך כמו בפעם הקדומת שירדה ליגה, שבה הקבוצה לליגה הראשונה בתום עונה אחת.
בשנת 2013 ירדה הקבוצה לליגה השנייה לאחר שסיימה את העונה במקום האחרון.
בשנת 2015 הקבוצה הייתה על סף חזרה לליגה הראשונה שעה שהעפילה לגמר הפליאוף על העלייה לליגה הראשונה בה פגשה את לאס פאלמס.
סרגוסה ניצחה במשחק הראשון בבית 1-3 ואילו בגומלין הפסידה 2-0 בחוץ כאשר השער השני שספגה שמנע את עלייתה הובקע 5 דקות לסיום המשחק מה שמנע את חזרתה לליגה הראשונה בגלל שערי חוץ.
בד

בד הוא יריעת חומר רך העשויה מסיבים טבעיים כמו כותנה או סיבים מלאכותיים כמו מיקרופייבר. תעשיית הבדים, היא אחת התעשיות העתיקות בעולם. בעבר היה נהוג ליצור בדים בשיטות ידניות שונות. כיום נעשה ייצור הבדים במכונות משוכללות ומהירות.
השיטות העיקריות ליצור בדים הן אריגה וסריגה. בד שנוצר באריגה נקרא אריג, ואילו בד שנוצר באמצעות סריגה נקרא סריג. בדים נבדלים גם על פי הסיבים מהם נוצרו. שיטה נוספת היא דחיסת סיבים, אשר יוצרת לבד.
טוראקו אדום ציצית

תיאור

אורכו של הטוראקו עד 43 ס"מ ומשקלו בממוצע מ-210 עד 325 גרם. גופו בצבע ירוק בהיר, אך כנפיו בצבע כהה יותר. ראשו בצבע לבן, ומקורו קצר מאוד ובצבע צהוב בהיר. כמו בשמו, ציצית ראשו אדומה. זנבו בצבע ירוק כהה מאוד. עורפו בצבע ירוק בהיר. הטוראקו הוא העוף היחיד בעולם שמשתמש בפיגמנט ירוק בצבע נוצותיו, ולא בשילובי פיגמנטים צהובים וכחולים המבוססים על קרוטנואידים (הנפוצים מאוד בציפורים). הפיגמנט הירוק הטבעי קרוי על שם המין, טוראקוורדין (Turacoverdin). פיגמנט נדיר נוסף, טוראקין, מעניק לטוראקו צבע אדום עז הייחודי למינו, ושונה בהרכבו הכימי מפיגמנטים אדומים הנפוצים בעופות אחרים. הטוראקו יכול להזיז את אצבעו הרביעית, מה שעוזר לו להיאחז בענפים ולנוע מהר יותר. צבעי הטוראקו מאפשרים לו הסוואה בין העצים, ורק קולו יכול להסגירו לטורפים.

התנהגות, קינון ורבייה

הטוראקו הוא עוף חברתי וחי בלהקות של כ30 פרטים. כשהטוראקו מתרגש הציצית שלו נפרשת וכל שערה יכולה להגיע לגובה של כ-5 סנטימטר. תזונתו מורכבת בעיקר מפירות אך גם מזרעים, טרמיטים, תאנים, חרקים וחלזונות.
הטורקואים מונוגמיים. הטוראקו חי לרוב על העצים, ולא יורד לקרקע לעיתים קרובות. הנקבה מטילה 2-3 ביצים. הקן נמצא על העץ בגובה של כ-5 מטר מעל האדמה. הנקבה דוגרת על הביצים כ-20 יום, והזכר מביא לה מזון. הגוזלים לא בוקעים עירומים כמו אצל רוב העופות אלא מכוסים בפלומת נוצות בצבעים שחור או חום. בגיל שלושה שבועות, עוד לפני המעוף הראשון, הגוזלים יוצאים מהקן ו"מטיילים" בסביבתו. הגוזלים מתחילים ללמוד לעוף בגיל 4-5 חודשים.
תוחלת חייו של הטוראקו מגיעה ל9 שנים.
כשהטוראקו נבהל הוא חושף מתחת לכנפיו כתם אדום שמפחיד אויבים.
איי ביסקו

מקור השם

האיים קרויים על שם ג'ון ביסקו, מפקד משלחת בריטית שחקר את האיים ב-17 וב-18 בפברואר 1832.